cyanic-selkie/wikianc huggingface dataset:
João Noé Rodrigues
João Noé Rodrigues (s. 8. maaliskuuta 1955 Kapkaupunki) on eteläafrikkalainen roomalaiskatolinen piispa. Hänet vihittiin papiksi 4. heinäkuuta 1982 ja nimitettiin Tzaneenin hiippakunnan johtoon 28. tammikuuta 2010. Piispaksi vihkiminen seurasi 18. huhtikuuta. Pääkonsekraattorina toimi James Patrick Green, jota avustivat Giuseppe Sandri ja Mogale Paul Nkhumishe. Rodriguesin edeltäjä Tzaneenin piispana oli Hugh Patrick Slattery.
Manuel Neto Quintas
Manuel Neto Quintas (s. 27. elokuuta 1949 Mazouco) on portugalilainen roomalaiskatolinen piispa. Hänestä tuli dehoniaani 29. syyskuuta 1969, ja hän sai pappisvihkimyksen 12. kesäkuuta 1977. Hänet nimitettiin Faron hiippakunnan vihkipiispaksi sekä Elicrocan titulaaripiispaksi 30. kesäkuuta 2000. Piispaksi vihkiminen seurasi 3. syyskuuta. Pääkonsekraattorina toimi Manuel Madureira Dias, jota avustivat António de Sousa Braga ja António José Rafael.
Neto Quintas sai 22. huhtikuuta 2004 nimityksen Faron piispaksi.
Maurílio Jorge Quintal de Gouveia
Maurílio Jorge Quintal de Gouveia (5. elokuuta 1932 Funchal – 19. maaliskuuta 2019 ) oli portugalilainen roomalaiskatolinen arkkipiispa. Hänet vihittiin papiksi 4. kesäkuuta 1955 ja nimitettiin Lissabonin vihkipiispaksi sekä Sebanan titulaaripiispaksi 26. marraskuuta 1973. Piispaksi vihkiminen seurasi 13. tammikuuta 1974. Pääkonsekraattorina toimi António Ribeiro, jota avustivat Júlio Tavares Rebimbas ja Manuel Ferreira Cabral.
21. maaliskuuta 1978 Quintal de Gouveia sai Lissabonin arkkivihkipiispan tittelin ja nimityksen Mitylenen titulaariarkkipiispaksi. 17. lokakuuta 1981 hänet nimitettiin Évoran arkkipiispaksi, jona hän toimi, kunnes jäi eläkkeelle 8. tammikuuta 2008.
Uppo-Outo ja Kumiankat
Uppo-Outo ja Kumiankat on suomalainen lastenmusiikkiyhtye. Se aloitti toimintansa vuonna 2000. Yhtyeen laulaja-lauluntekijä on Ilkka Muurman, lauluja tekee myös kitaristi Jukka Teräslahti, rumpuja soittaa Lasse Virtanen, haitaria Jukkis Korhonen, bassoa Hannu Tuominen ja kitaraa Miika Tuominen.
Uppo-Outo ja Kumiankat on esiintynyt muun muassa Hamina Tattoossa, Lieksan Vaskiviikoilla, Lasten Meripäivillä, Maailma kylässä -festivaaleilla, Mikkelin Hulivilikarnevaaleilla ja Joensuun Vekararokissa. Yhtye toteutti mittavan EU-rahoitteisen projektin "Lastenmusiikkia kyliin ja kaupunkeihin" vuosina 2005 - 2007, jolloin se teki 50 ilmaiskeikkaa kymenlaaksolaisiin päiväkoteihin, kouluihin, seurantaloille, seurakuntataloille...
Uppo-Outo ja Kumiankat -yhtyeen studioalbumeilla ovat soittaneet myös seuraavat muusikot: Fanni Kaukiainen, Elina Virtanen, Edu Kettunen, Johanna Ruoppa, Miikka Virtanen ja Japa Forsman. Livekokoonpanossa ovat vierailleet Markku Malmi ja Tomi Pekkola.
Ilkka Muurman
Laulaja-lauluntekijä Ilkka Muurman (s. 18. helmikuuta 1956 Hamina) on Uppo-Outo ja Kumiankat -yhtyeen perustajajäsen. Hän kirjoittaa kolumneja haminalaiseen paikallislehti Reimariin. Muurman valmistui lastentarhanopettajaksi vuonna 1981.
RN Maestrale (1934)
RN Maestrale oli Italian kuninkaallisen laivaston Maestrale-luokan hävittäjä toisessa maailmansodassa.
Valmistus
Alus tilattiin Anconasta CNR:n telakalta, missä köli laskettiin 25. syyskuuta 1931. Alus laskettiin vesille 5. huhtikuuta 1934 ja liitettiin laivastoon vielä samana vuonna 2. syysskuuta.
Palvelus
Aluksen miehistö upotti aluksensa 9. syyskuuta 1943.
Delano (Kalifornia)
Maantiede ja ilmasto
Delano sijaitsee Kalifornian keskiosassa San Joaquinin laaksossa noin 150 kilometriä Tyynenmeren rannikolta itään. San Joaquinin laakso muodostaa Central Valleyn eteläisen osan. Central Valley kattaa Kalifornian keskiosan. Idässä on Sequoian kansallispuisto ja Sierra Nevadan vuoristo: maasto muuttuu ylängöksi jo noin 20 kilometriä Delanosta itään. Delanon etäisyys Los Angelesista on noin 200 kilometriä luoteeseen ja San Franciscosta noin 360 kilometriä kaakkoon. Etäisyys Kernin suurimmasta kaupungista, Bakersfieldistä on noin 50 kilometriä pohjoisluoteeseen.
Delanossa vallitsee keskileveysasteiden aroilmasto kuumine kesineen ja viileine talvineen. Keskimääräinen vuotuinen sademäärä on vain 185 millimetriä, ja kesäisin ei sada juuri lainkaan. Vuotuinen keskilämpötila on 17,5 °C. Lämpimintä on heinä- ja elokuussa, viileintä puolestaan joulu- ja tammikuussa.
Historia
Delano perustettiin 14. heinäkuuta 1869. Nimen antoi Southern Pacific Railroad -yhtiö sisäministeri Columbus Delanon kunniaksi. Delano oli alun perin rautatieläiskaupunki: San Franciscosta etelään kulkenut ratalinja päättyi Delanoon. Kaupunki oli varhaisvuosinaan kasvukeskus, jossa asui sadoittain rautatieläisiä. Siitä tuli alueensa logistinen keskus, kun ratayhteys Los Angelesiin avattiin. 1900-luvulla Delano oli maatyöläisten järjestäytymisen ja poliittisen aktivoitumisen näyttämö.
Delanon asukasluku vuonna 1920 oli 805. Vuosisadan puolessa välissä asukkaita oli jo lähes 9 000 ja vuosisadan lopussa lähes 40 000. Delanon nopea kasvu taittui 2010-luvulle tultaessa. Vuonna 2018 asukkaita tilastoitiin saman verran kuin vuonna 2010, eli noin 53 000.
Talous ja liikenne
Delanon elinkeinot painottuvat maatalouteen ja palveluihin. Tärkeitä työllistäjiä ovat muun muassa Wonderful Citrus, Columbine Vineyards, Munger Farms, Lucich Farms ja Hronis. Palvelualojen osalta Delanon profiili on länsimaiselle kaupungille tyypillinen: vähittäiskauppa, terveydenhuolto ja oppilaitokset ovat merkittäviä työnantajia.
Delanon julkista liikennettä hoitaa Delano Area Rapid Transit (DART).
Hugh Patrick Slattery
Hugh Patrick Slattery (s. 10. maaliskuuta 1934 Nenagh) on Etelä-Afrikassa toiminut irlantilainen roomalaiskatolinen piispa. Hänet vihittiin Jeesuksen Pyhän Sydämen lähetyssaarnaajien papiksi 16. heinäkuuta 1958 ja nimitettiin Louis Trichardt-Tzaneenin hiippakunnan johtoon 22. kesäkuuta 1984, ja piispaksi vihkiminen seurasi 30. syyskuuta. Pääkonsekraattorina toimi Mogale Paul Nkhumishe, jota avustivat John Thomas Durkin ja Andrew Zolile T. Brook.
Vuonna 1987 Louis Trichardt-Tzaneenin hiippakunnan nimi lyhennettiin muotoon Tzaneen. Slattery jäi eläkkeelle 28. tammikuuta 2010, jolloin hänen seuraajakseen nimitettiin João Noé Rodrigues.
Varbergin kunta
thumb|right|262px|Kartta Varbergin kunnasta.
H. C. Schwan
Heinrich Christian Schwan (5. huhtikuuta 1819 Horneburg, Hannoverin kuningaskunta – 29. toukokuuta 1905 Cleveland, Ohio) oli yhdysvaltalainen luterilainen pastori, joka toimi vuosina 1878−1899 luterilaisen Missouri-synodin johtajana eli presidenttinä.
Varbergin kunta
Varbergin kunta on Hallandin läänissä sijaitseva Ruotsin kunta. Maakuntajaossa se kuuluu Hallandiin ja Länsi-Götanmaahan. Kunnan keskustaajama on Varberg.
H. C. Schwan
Elämä
Schwan syntyi Horneburgissa Hannoverin kuningaskunnassa. Hän opiskeli sekä Göttingenin että Jenan yliopistoissa ennen valmistumistaan vuonna 1842. Hänet vihittiin papiksi 13. syyskuuta 1843. Vuoden 1843 lopussa Schwan aloitti lähetystyön Bahiassa Brasiliassa. Siellä ollessaan hän avioitui 4. huhtikuuta 1849 Emma Matilda Edmunde Blumen kanssa.
Varbergin kunta
Kunnan maapinta-ala on 868,62 neliökilometriä (1.1.2016) ja asukasluku 66 658 henkeä (31.12.2021).
Kunnassa sijaitsee Ringhalsin ydinvoimalaitos.
Vuonna 2007 kunnassa oli 251,39 km² peltoa, joten saman ajankohdan maapinta-alaan vertaamalla saadaan peltojen osuudeksi 28,8 prosenttia kunnan maapinta-alasta.
H. C. Schwan
Elämä
Tämän ohessa hän toimi useissa tehtävissä, kuten muun muassa Missouri-synodin Keski-alueen varapresidenttinä 1854−1857, Missouri-synodin varapresidenttinä 1857−1860, Keski-alueen presidenttinä 1860−1878 sekä Missouri synodin presidenttinä 1878−1899. Vuonna 1862 hän julkaisi kirjan 32 teesiä epäevankelista käytäntöä vastaan. Hän oli myös vastuussa synodin virallisen katekismuksen julkaisemisesta vuonna 1896.
Varbergin kunta
Kuntajaon kehitys
Vuoden 1862 kunnallislakien astuessa voimaan 1.1.1863 nykyisen Varbergin kunnan alueella sijaitsi Varbergin kaupunki ja 24 maalaiskuntaa. Maalaiskunnista Gunnarsjö, Grimmared, Karl Gustav ja Kungsäter kuuluivat tuolloin Älvsborgin lääniin ja loput 20 Hallandin lääniin.
Vuoden 1952 kuntauudistuksessa alueelle muodostettiin seitsemän "suurkuntaa":
Näistä Kungsäter kuului edelleen Älvsborgin lääniin. Varbergin kaupunkiin kuntauudistus ei vaikuttanut. Kuitenkin jo vuonna 1967 Träslövin maalaiskunta liitettiin kaupunkiin. Vuoden 1971 kuntauudistuksessa muutkin edellä mainitut suurkunnat sekä Varbergin kaupunki yhdistyivät nykyiseksi Varbergin kunnaksi. Varbergista tuli uuden kunnan keskustaajama. Kuntaliitoksen myötä Kungsäterin maalaiskunnan alue siirtyi Älvsborgin läänistä Hallandin lääniin.
Väestönkehitys
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 365 Suomessa syntynyttä, mikä vastasi 0,6 prosenttia kunnan väestöstä.
Vielä vanhempien vuoden 1984 lopun tietojen mukaan 4,0 prosenttia kunnan asukkaista oli ulkomailla syntyneitä. Tuolloin kunnassa asui 328 Suomessa syntynyttä, mikä vastasi 0,7 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 194 114 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 104 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnassa on 16 taajamaa, joiden osuus kunnan väestöstä vuoden 2010 lopussa oli 72,5 prosenttia. Taajamien ulkopuolella asui tuolloin 16 002 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu. Trönningen taajaman nimenä on joskus ollut myös Trönningeby.
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Kunnanvaltuusto
Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Kunnallisvaaleissa Varbergin kunta on jaettu seuraaviin vaalipiireihin: Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Varbergin kunnanvaltuustossa vuodesta 1973 lähtien.
Piirit
thumb|right|250px|Kartta Varbergin kunnan piireistä.
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Tranåsin kunta
Tranåsin kunta on Jönköpingin läänissä sijaitseva Ruotsin kunta. Maakuntajaossa se kuuluu Smålandiin. Kunnan keskustaajama on Tranås.
Lisa Dahlkvist
thumb|220px|Lisa Dahlkvist, [[Rio 2016]] Lisa Dahlkvist (s. 6. helmikuuta 1987 Tukholma) on ruotsalainen jalkapalloilija, pelipaikaltaan keskikenttäpelaaja. Hän on vuoden 2017 loppuun mennessä pelannut Ruotsin naisten maajoukkueessa 134 maaottelua ja tehnyt niissä 11 maalia.
Tranåsin kunta
Kunnan maapinta-ala on 402,60 neliökilometriä (1.1.2016) ja asukasluku 18 874 henkeä (31.12.2021).
Lisa Dahlkvist
Dahlkvist esiintyi ensimmäisen kerran Ruotsin maajoukkueessa helmikuussa 2008. Hän saavutti MM-pronssia 2011 ja teki lopputurnauksessa kolme maalia kuudessa ottelussa. Vuoden 2015 MM-kilpailuissa hän pelasi kolme alkulohko-ottelua mutta ei enää neljännesvälierässä. Hän pelasi Lontoon olympialaisissa 2012 neljä ottelua ja teki yhden maalin. Hän saavutti olympiahopeaa Rio de Janeiron olympialaisissa 2016. Vuoden 2009 EM-kilpailuissa hän pelasi kolme alkulohko-ottelua. Vuoden 2013 EM-kilpailuissa hän pelasi viisi ottelua mutta niistä vain yhden avauskokoonpanossa, ja vuoden 2017 EM-kilpailuissa hän pelasi Ruotsin jokaisessa neljässä ottelussa.
Tranåsin kunta
Vuonna 2007 kunnassa oli 49,46 km² peltoa, joten saman ajankohdan maapinta-alaan vertaamalla saadaan peltojen osuudeksi 12,2 prosenttia kunnan maapinta-alasta.
Lisa Dahlkvist
Dahlkvist edustaa kotimaassaan KIF Örebro DFF:ää. Hänen kasvattajaseuransa on Adolfsbergs IK, ja hän on pelannut KIF Örebro DFF:ssä myös 2002–2006 sekä Umeå IK:ssa 2006–2009, Kopparbergs/Göteborg FC:ssä 2010–2011, Tyresö FF:ssä 2012–2014, Avaldsnes IL:ssä 2014–2015 sekä ranskalaisessa Paris Saint-Germainissa 2015–2016.
Tranåsin kunta
Kuntajaon kehitys
Ennen vuotta 1863 kunnan alueella sijaitsivat Adelövin, Linderåsin ja Säbyn pitäjät. Kuntakäsitteen perustamisen myötä 1.1.1863 jokainen niistä muodosti oman maalaiskunnan. Vuonna 1882 osa Säbystä erotettiin Tranåsin kauppalaksi. Säbyn maalaiskuntaan muodostettiin Tranås Kvarn -niminen taajaväkinen yhdyskunta vuonna 1903. Kauppala ja taajaväkinen yhdyskunta yhdistettiin ja muutettiin vuonna 1919 Tranåsin kauppalaksi. Säby liitettiin vuonna 1952 Tranåsiin. Vuoden 1952 kuntauudistuksessa Adelöv ja Linderås yhdistettiin Linderåsin "suurkunnaksi", mutta kaupunkiin uudistus ei vaikuttanut. Seuraavassa kuntauudistuksessa Tranåsista tuli keskustaajama ja Linderås liitettiin vuonna 1967. Vuonna 1971 kaupunki muutettiin Tranåsin kunnaksi Ruotsin siirtyessä yhteen kuntamuotoon.
Väestönkehitys
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 171 Suomessa syntynyttä, mikä vastasi 0,9 prosenttia kunnan väestöstä.
Vielä vanhempien vuoden 1984 lopun tietojen mukaan 3,5 prosenttia kunnan asukkaista oli ulkomailla syntyneitä. Tuolloin kunnassa asui 191 Suomessa syntynyttä, mikä vastasi 1,1 prosenttia kunnan väestöstä.
Vuoden 2011 lopussa kunnan väestö jakautui eri ikäryhmiin seuraavasti:
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnassa on 3 taajamaa, joiden osuus kunnan väestöstä vuoden 2010 lopussa oli 84,2 prosenttia. Taajamien ulkopuolella asui tuolloin 2 858 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu.
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Lovetšin alue
Lovetšin alue on Bulgarian alue maan keskiosassa. Se on jaettu kahdeksaan kuntaan.
António de Sousa Braga
pienoiskuva|António de Sousa Braga vuonna 2015. António de Sousa Braga (15. maaliskuuta 1941 Santo Espírito – 22. elokuuta 2022 ) oli portugalilainen roomalaiskatolinen piispa. Hänet vihittiin dehoniaanien papiksi 27. toukokuuta 1970 ja nimitettiin Angran hiippakunnan johtoon 9. huhtikuuta 1996. Piispaksi vihkiminen seurasi 30. kesäkuuta. Pääkonsekraattorina toimi Aurélio Granada Escudeiro, jota avustivat João Alves ja Arquimínio Rodrigues da Costa.
Tranåsin kunta
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Tranåsin kunnanvaltuustossa vuodesta 1973 lähtien.
Piirit
thumb|right|250px|Kartta Tranåsin kunnan piireistä.
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Miesten Superpesiksen kausi 2006
Miesten Superpesiksen kausi 2006 oli Suomen Pesäpalloliiton järjestämän pesäpallon korkeimman sarjatason Superpesiksen 17. kausi. Kausi alkoi 9. toukokuuta ja päättyi 24. syyskuuta 2006.
Suomen-mestaruuden voitti yhden välivuoden jälkeen Sotkamon Jymy, jolle mestaruus oli 11:s Superpesiksessä ja 12:s Suomen-mestaruus yhteensä. Jymy kukisti loppuottelusarjassa Pattijoen Urheilijat 3–2. Puijon Pesis otti seurahistoriansa ensimmäisen mitalin kukistamalla kerrasta poikki -menetelmällä käydyssä pronssiottelussa hallitsevan mestarin Kiteen Pallo -90:n jaksoin 1–0.
Kauden päätteeksi sarjasta putosi Kouvolan Pallonlyöjät ja sen tilalle nousi Seinäjoen Maila-Jussit. Alun perin sarjapaikkansa säilyttänyt Imatran Pallo-Veikot kuitenkin luopui sarjapaikastaan lokakuussa 2006. Sen seurauksena sarjaan nousivat sekä Kouvolan Pallonlyöjät että Jyväskylän Kiri. Kouvola nousi Imatran ja Kouvolan välisten neuvotteluiden seurauksena. Jyväskylä taas nostettiin siksi, että Imatran luopuessa sarjapaikastaan olisi kilpailumääräysten perusteella vapautunut paikka kuulunut Superpesiskarsinnan viidenneksi sijoittuneelle Kirille. Näiden päällekkäisyyksien vuoksi kaudella 2007 sarjassa pelasi poikkeuksellisesti 13 joukkuetta.
Sarjajärjestelmä
Runkosarjassa joukkueet oli jaettu kolmen joukkueen lohkoihin. Lohkojen sisällä pelattiin nelinkertainen sarja. Lisäksi pelattiin muiden yhdeksän joukkueen kanssa kaksinkertainen sarja. Kaikilla joukkueilla oli lisäksi kauden alussa yksi Finnair Stadionilla pelattu lisäottelu. Runkosarjassa pelattiin siis 27 ottelua joukkuetta kohden.
Runkosarjan kahdeksan parasta joukkuetta pelasi yksinkertaisen jatkosarjan, jonka neljä parasta etenivät pudotuspeleihin. Pudotuspelit ratkaistiin paras viidestä -järjestelmällä lukuun ottamatta pronssiottelua, joka ratkaistiin yhdessä ottelussa.
Runkosarjan neljä heikointa joukkuetta joutui karsimaan sarjapaikoista Ykköspesiksen neljää parasta joukkuetta vastaan Superpesiskarsinnassa. Myös Superpesiskarsinta pelattiin yksinkertaisena.
Lohkojako
Seuraavat joukkueet kohtasivat toisensa neljästi runkosarjassa:
Lohko B
Lohko C
Lohko D
Jatkosarja
Jatkosarjassa pelattiin yksinkertainen sarja. Runkosarjan kuusi parasta joukkuetta saivat hyvityspisteitä sijoituksensa perusteella (Sotkamo 6, Raahe 5, Kitee 3, Kuopio 2 ja Nurmo sekä Hyvinkää 1). Neljä parasta joukkuetta etenivät pudotuspeleihin.
Pudotuspelit
Välieräparit muodostettiin jatkosarjan neljästä parhaasta joukkueesta siten, että sarjan voittaja kohtasi neljänneksi sijoittuneen ja toiseksi sijoittunut kolmanneksi sijoittuneen. Pudotuspelisarjojen voittoihin vaadittiin kolme osaotteluvoittoa paitsi pronssiottelussa, joka ratkaistiin yhdellä ottelulla.
Superpesiskarsinta
Superpesiskarsinnassa Superpesiksen runkosarjan neljä heikointa kohtasivat Ykköspesiksen neljä parasta joukkuetta yksinkertaisessa sarjassa. Neljä parasta saivat oikeuden pelata Superpesistä kaudella 2007.
Imatran Pallo-Veikot kuitenkin vetäytyi sarjasta lokakuussa 2006 luovuttaen paikkansa Kouvolan Pallonlyöjille. Lisäksi Suomen Pesäpalloliitto nosti Superpesikseen Superpesiskarsinnan viidennelle sijalle sijoittuneen Jyväskylän Kirin sarjaan kilpailumääräysten perusteella.
Matthew Modine
Matthew Avery Modine (s. 22. maaliskuuta 1959 Loma Linda, Kalifornia, Yhdysvallat) on yhdysvaltalainen näyttelijä ja Golden Globe -voittaja. Hänet tunnetaan muun muassa elokuvista Birdy, Full Metal Jacket, Tulikaste, Kohtaaminen ja Short Cuts – oikopolkuja sekä minisarjoista And the Band Played On, What the Deaf Man Heard ja Kukkia Algernonille. Hän on näytellyt myös televisiosarjoissa Weeds, The Bedford Diaries, Kova laki: Erikoisyksikkö ja West Wing. Modinella on rooli myös elokuvassa Yön ritarin paluu. Vuonna 2016 Modine näytteli jännitystieteissarjassa Stranger Things.
Yksityiselämä
Matthew Modine on nuorin seitsemästä Mark ja Dolores Modinen lapsesta. Hän kasvoi mormoniperheessä. Hänen isänsä työskenteli drive-in-teatterissa. Kaikki perheen lapset työskentelivät siellä. Nähtyään elokuvan Oliver!, Modine päätti ryhtyä näyttelijäksi. High schoolin jälkeen hän teki monenlaisia pätkätöitä ennen kuin muutti New Yorkiin. Hän sai töitä ravintolasta Manhattanilta, jossa hän tapasi tulevan vaimonsa. Vuotta myöhemmin hän alkoi saada rooleja. Hän avioitui Caridad Riveran kanssa 31. lokakuuta 1980. Heillä on kaksi lasta: vuonna 1985 syntynyt poika ja 1990 syntynyt tytär. Modine asuu perheineen Arbolayssa, sadan hehtaarin maatilalla New Yorkissa.
Khoy
Khoy  on kaupunki Iranin Länsi-Azerbaidžanin provinssissa, linnuntietä noin 128 kilometriä Tabrizista luoteeseen ja noin 642 kilometriä pääkaupunki Teheranista luoteeseen.
Kaupungin väkiluku on kasvanut seuraavasti: 34 491 (1956), 47 648 (1966), 70 357 (1976), 115 343 (1986), 137 885 (1991), 148 944 (1996), 181 465 (2006) ja 200 958 (2011).
Lavotškin LaGG-3
thumb|LaGG-3 Lavotškin-Gorbunov-Gudkov LaGG-3 oli neuvostoliittolainen toisen maailmansodan aikainen hävittäjälentokone. Se oli kehitetty edelleen LaGG-1 koneesta.
Henri Kyntäjä
Henri Kyntäjä (s. 20. marraskuuta 1987 Ylitornio) on keminmaalainen voimanostaja ja vahvamies. Hän on vahvamies maailmanmestari 2018. Voimanostossa hän edustaa kotikuntansa seuraa Aavasaksan Kisaa. Hän on kilpailut voimanostossa sarjoissa -59kg, -66kg ja -74kg sekä vahvamieskisoissa sarjassa -70kg.
Lavotškin LaGG-3
Vuoden 1939 alussa Neuvostoliiton johto järjesti suunnittelukilpailun, jossa pyrittiin luomaan hävittäjälentokone, jossa otetaan huomioon Espanjan sisällissodan kokemusten analyysi muun muassa Saksan Messerschmitt Bf 109 -hävittäjästä. Tuloksena oli kolme konetta: I-26, joka sai sarjatuotannossa nimen Jak-1, I-61, joka sai sarjatuotannossa nimen MiG-1 ja I-26, joka sai sarjatuotannossa nimen LaGG-1. LaGG-1:n suunnittelivat Semjon Lavotškin, V. Gorbunov ja M. Gudkov. Ensimmäinen LaGG-1:n prototyyppi I-22 lensi 30. maaliskuuta 1940. thumb|Alas ammuttu neuvostoliittolainen LaGG-3 -hävittäjä Nurmoilan metsässä maaliskuussa 1942.
Henri Kyntäjä
Kyntäjä on osallistunut seuraaviin SM-kilpailuihin:
Klassinen voimanosto
2015 6. M-66kg
Lavotškin LaGG-3
Käyttö Suomessa
Suomen ilmavoimat saivat jatkosodassa sotasaaliiksi useita pakkolaskun tehneitä LaGG-3- hävittäjälentokonetta, joista kolme korjattiin lentokuntoon vuosina 1942–1943. LaGG-3 oli ilmavoimien käytössä 29. tammikuuta 1945 asti. Käyttäjinä oli joulukuuhun 1944 saakka Lentolaivue 32, sen jälkeen Hävittäjälentolaivue 11. Niillä saavutettiin yksi ilmavoitto.
Henri Kyntäjä
2016 7. M-66kg
2018 4. M-66kg
2019 1. M-59kg
2020 3. M-66kg
2021 1. M-59kg
Klassinen penkkipunnerrus
2017 1. M-66kg
2018 2. M-66kg
Siltasaarenkatu 13
Siltasaarenkatu 13 tai Porthaninkatu 2 oli Helsingin Kallion kaupunginosassa sijainnut virastotalo, jonka suunnitteli arkkitehti Jaakko Laapotti vuonna 1979. Rakennus otettiin käyttöön vuonna 1981. Rakennuksessa toimi Helsingin kaupunki. Vaaleanharmaassa keramiikkalaattapintaisessa julkisivussa oli vaakasuuntaiset nauhaikkunat ja pystysuuntaiset listat. Rakennus purettiin keväällä 2020 yhdessä vastapäisen talon kanssa. Helsingin yliopiston ylioppilaskunnan omistama Ylva rakennuttaa paikalle Lyyra-rakennuskokonaisuuden, jonka odotetaan valmistuvan tammikuussa 2024.
Henri Kyntäjä
2019 2. M-59kg
Siltasaarenkatu 13
thumb|Rakennus Porthaninkadun suunnasta keväällä 2020.
Henri Kyntäjä
2021 2. M-59kg
Varuste penkkipunnerrus
2018 1. M-59kg
Vahvamies
2018 2. M-70kg
Sekä seuraaviin arvokilpailuihin:
Vahvamies MM
2018 1. M-70kg
Juopuneiden hevosten aika
Elokuva on esitetty Suomessa Yle TV1 -kanavalla elokuussa 2004.
Juoni
Iranin ja Irakin raja-alueen kurdeihin kuuluvat lapset yrittävät selviytyä jäätyään orvoiksi isänsä kuoltua. Vanhin poika Ayoub yrittää löytää itselleen mitä tahansa työtä elättääkseen sisarensa ja veljensä ja saadakseen vammaisen pikkuveljensä Madin leikkaushoitoon. Ayoub salakuljettaa kuorma-autonrenkaita rajan yli Irakiin yhdessä muiden rajakylän asukkaiden kanssa. Rahaa ei kerry tarpeeksi, joten hänen setänsä päättää naida Ayoubin sisaren ja vastineeksi rahoittaa leikkauksen Irakin puolella. Kun he saapuvat sedän kotiin, tämän äiti kieltäytyy Madin auttamisesta ja tarjoaa tilalle muulia. Ayoub päättää salakuljettaa muulin Irakiin, jossa siitä saisi enemmän rahaa. Hän pääsee salakuljettajajoukon mukaan. Ankarassa talvessa he juottavat muuleilleen viinaa, jotta ne jaksaisivat vetää. Viranomaiset yllättävät salakuljettajajoukon rajalla, mutta salakuljettajat eivät ehdi pakoon, koska muulit ovat liian juovuksissa. Elokuva loppuu kuviin, joissa Ayoub, Madi ja heidän muulinsa pääsevät karkuun ja ylittävät rajan Irakiin.
Palkintoja
Elokuva voitti Kultainen kamera -palkinnon Cannesin elokuvajuhlilla ja tuomariston erikoispalkinnon Chicagon elokuvajuhlilla. Se palkittiin myös Edinburghin, Fort Lauderdalen, São Paulon, Banffin, Gijónin ja Isfahanin elokuvajuhlilla.
Prefeenihappo
Prefeenihappo eli prefenaatti (C10H10O6) on tyydyttymättömän rengasrakenteen sisältävä dikarboksyylihappo. Yhdiste esiintyy tärkeänä välituotteena aromaattisten aminohappojen fenyylialaniinin ja tyrosiinin biosynteesissä.
Biologinen merkitys
Prefeenihappoa syntetisoivat eliöt muodostavat sitä korismiinihaposta. Reaktio on tyypiltään Claisen-toisiintuminen ja sitä katalysoi korismaattimutaasientsyymi. Prefeenihapon aineenvaihdunta edelleen riippuu eliöstä. Prefenaattidehydrataasi eliminoi prefeenihaposta vettä ja hiilidioksidia muodostaen fenyylipalorypälehappoa, jonka transaminaasit transaminoivat fenyylialaniiniksi. Tyrosiinin esiastetta 2-hydroksifenyylipalorypälehappoa muodostuu sen sijaan prefenaattidehydrogenaasin katalysoimana. Kolmas prefeenihapon aineenvaihduntaa katalysoiva entsyymi on prefenaattiaminotransferaasi, joka muodostaa prefeenihaposta arogeenihappoa, josta voi edelleen muodostua tyrosiinia tai fenyylialaniinia.
Invaders Must Die
Invaders Must Die on brittiläisen The Prodigyn viides studioalbumi. Se julkaistiin 23. helmikuuta 2009. Se on ensimmäinen albumi, jolla kaikki yhtyeen jäsenet ovat mukana sitten vuoden 1997 albumin The Fat of the Land (tosin vuonna 2002 julkaistiin Prodigyn floppi-EP nimeltään Baby's Got A Temper, jolla kaikki kolme jäsentä olivat mukana). Vierailevana artistina levyllä on Foo Fighters -yhtyeen Dave Grohl, joka soittaa rumpuja kappaleissa "Run With The Wolves" ja "Stand Up".
Finnish Heritage Museum
thumb|Finnish Heritage Museumin julkisivu. Finnish Heritage Museum on yleishyödyllinen yhteisö, joka ylläpitää Fairport Harborissa Ohiossa museota, jonka tehtävä on säilöä suomalaista kulttuuriperintöä. Henkilökunta arkistoi amerikansuomalaisten historiaa keräämällä ja asettamalla näytteille suomalaisten historiassa ja kansanperinteessä tärkeitä elämäkertoja, äänitteitä ja muita esineitä.
Yhteisö
Finnish Heritage Museumin jäsenet ovat vapaaehtoisia, joilla on yhteyksiä Suomeen sukunsa tai muuta kautta. Ajatus toimintaan syntyi vuonna 2002, jolloin Linda Katila ja Veikko Malkamaki kutsuivat väkeä kokoukseen. Kokouksessa perustettiin yhteisö nimellä Fairport Finnish Museo Association säilyttämään suomalaistaustaisten historiaa ja perintöä.
Vuonna 2003 yhteisön esinekokoelmaa säilytettiin väliaikaisesti Zion Luther Centerin pappilassa. Huhtikuussa yhteisö pani esineitään näytille kahdesti ja alkoi kerätä esinelahjoituksia. Heinäkuussa Finnish Monument -muistomerkki paljastettiin paikallisessa veteraanien muistopuistossa. Syyskuussa hyväksyttiin yhteisön perustamisasiakirja.
Vuoden 2004 helmikuussa yhteisön nimi muutettiin muotoon Finnish Heritage Museum ja se sai yleishyödyllisen yhteisön aseman. Toukokuussa yhdistys etsi toiminnalleen vakituista museorakennusta ja saman vuoden aikana se julkaisi internetsivustonsa. Elokuussa yhteisö hankki värttinän, joka on ensimmäinen sen kokoelmiin ostettu esine.
Vuoden 2005 marraskuussa Fairport Harborin kyläneuvosto ja Finnish Heritage Museum sopivat 301 High Streetin vuokrauksesta. Rakennusta remontoitiin talkootyönä lokakuussa 2006 ja sen lisäksi palkkavoimalla seuraavana keväänä. Museon avajaiset pidettiin 30. kesäkuuta ja 1. heinäkuuta 2007.
Yhteisö on muun toimintansa ohella harjoittanut kokouksissaan suomalaiseen perinteeseen liittyvää ohjelmaa kuten perinneruokaa ja himmelien askartelua sekä suomalaisten siirtolaisten historiaan tutustumista. Lisäksi se juhlistaa vuosittain pikkujoulua ja Suomen itsenäisyyspäivää. Museossa tarjoillaan omaa kahvia ja nisua.
Rakennus
Finnish Heritage Museumin museorakennus sijaitsee osoitteessa 301 High Street Fairport Harborin keskustassa lähellä Finnish Monument -muistomerkkiä. Museorakennus valmistui vuonna 1922 tai 1923 ja sitä on historiansa aikana käytetty kylän yhteisöllisiin menoihin muun muassa poliisiasemana, vapaapalokunta|vapaapalokunnan tiloina ja kyläkokoustilana. Sille on suunnitteilla laajamittaiset korjaustyöt museon toiminnan helpottamiseksi.
Finnish Garden
Museo on ylläpitänyt vuodesta 1956 Suomelle omistettua Finnish Cultural Gardenia. Puutarha on osa Clevelandin kulttuuripuistojen liittoumaa. Puutarhassa on Aleksis Kiven graniittinen muistomerkki, jossa on otteita hänen runoistaan. Puistossa ovat myös Jean Sibeliuksen, Elias Lönnrotin, J. V. Snellmanin ja Johan Ludvig Runebergin rintakuvat. Finnish Museumin vapaaehtoiset ja muut organisoivat puiston ylläpidon.
Saksan 7. jalkaväkidivisioona
'''Saksan 7. jalkaväkidivisioona''' oli Saksan armeijan yhtymä toisessa maailmansodassa.
Sadama
Sadama on asuinalue Kesklinnan kaupunginosassa Tallinnassa. Sen pinta-ala on 139 hehtaaria ja väkiluku 3 703 henkeä (1.1.2018). Vuoden 2014 alussa asuinalueen väestöstä 42 prosenttia oli virolaisia.
Saksan 7. jalkaväkidivisioona
Perustaminnen
Wehrkreis VII muodosti 1. lokakuuta 1934 Münchenissä divisioonan peitenimellä Artillerieführer VII, jonka nimi vaihdettiin 15. lokakuuta 1935 Saksan irtautuessa Versailles'n rauhan rajoituksista 7. jalkaväkidivisioonaksi. Sen yksiköt muodostettiin Reichswehrin 7. divisioonasta. Divisioonan esikunta oli sijoitettu Müncheniin.
Palvelus
Divisioona siirrettiin 1. elokuuta leiriin Slovakiaan, jossa suoritettiin liikekannallepano 26. elokuuta 1939. Divisioona kuului etelän armeijaryhmän 14. armeijan XVII armeijakuntaan. Se ylitti armeijakunnan mukana Puolan rajan 1. syyskuuta. Taisteluiden päätyttyä divisioona siirrettiin lokakuussa länteen Reininlaaksoon.
Sadama
Alueella sijaitsee Tallinnan satama, josta on lähtöjä Helsinkiin, Tukholmaan ja Pietariin.
Saksan 7. jalkaväkidivisioona
Palvelus
Operaatio Barbarossan alkaessa divisioona ylitti 22. kesäkuuta 1941 keskustan armeijaryhmän mukana Neuvostoliiton rajan. Se osallistui Mogilewin piiritykseen Dneprin varrella, Bialystok-Minskin, Smolenskin ja Vjazman taisteluihin. Se osallistui operaatio Taifuunissa viimeiseen rynnistykseen kohti Moskovaa. Puna-armeijan talvihyökkäyksen alkaessa divisioona oli Schellkowka-Dorochowon alueella.
Divisioona oli vuoden 1942 suhteellisen rauhallisella Gshatskin ja Spas-Demjanskin alueella ja se osallistui Kurskin taisteluun 9. armeijan mukana. Divisioona vältti tuhoutumisen kesän 1944 taisteluissa ja se vetäytyi keskustan armeijaryhmän mukana Bugin ja Narewin taakse syksyllä aina Puolaan asti. Divisioona joutui saarroksiin Helan niemimaalle, jossa se antautui puna-armeijalle lähellä Stutthofia 8. toukokuuta 1945.
Komentajat
Divisioonankomentajina olivat
RN Grecale (1934)
RN Grecale oli Italian kuninkaallisen laivaston Maestrale-luokan hävittäjä toisessa maailmansodassa.
Valmistus
Alus tilattiin Anconasta CNR:n telakalta, missä köli laskettiin 25. syyskuuta 1931. Alus laskettiin vesille 17. kesäkuuta 1934 ja liitettiin laivastoon vielä samana vuonna 15. marraskuuta.
Palvelus
Alus poistettiin palveluksesta 31. toukokuuta 1964.
Sinikka Talmo
Sylvia Sinikka Talmo (18. elokuuta 1918 Helsinki – 10. kesäkuuta 2011 Helsinki) oli suomalainen laulaja ja director cantus. Hän teki menestyksellisen ensikonserttinsa Helsingissä vuonna 1956 ja kansainvälisen ensikonserttinsa Wienissä 1959. Wien oli hänelle tärkeä: hän konsertoi myös Wienin valtionopperassa ja teki apurahoilla opintomatkoja Itävaltaan.
Talmo teki 1960-luvulla yleisradioon ohjelmasarjaa Sinikka Talmo laulaa säestäjinään muun muassa Cyril Szalkiewicz ja Marja Oja sekä lauloi ja järjesti useita konsertteja eri puolilla Suomea.
Hyperloop
thumb|Mallinnus putkessa kulkevasta kapselista. Hyperloop on konseptitasolla oleva nopea ihmisten tai tavaroiden kuljetusmuoto tyhjiössä tai lähes tyhjiössä putkessa kulkevassa kapselissa. Yleisen idean tasolla tekniikkaa on esitetty jo 1800-luvulta alkaen, mutta Hyperloop-termin ja nimenomaisen konseptin esitti yrittäjä Elon Musk vuonna 2012. Muskin SpaceX-yhtiö julkaisi elokuussa 2013 konseptisuunnitelman, jota tunnetaan Hyperloopin alfa-julkaisuna.
Ensimmäinen hyperloop-yhteys on rakenteilla Intiaan.
Tekniikka
Tekniikka perustuu putkessa nopeasti kulkevaan kapseliin. Putki on alipaineistettu eli siitä on pumpattu valtaosa ilmasta pois, jolloin ilmanvastus on hyvin pieni.
Alkuperäisen ajatuksen mukaan matkustajakapseli kulkee sisähalkaisijaltaan 2,23–3,30 m teräsputkessa. Kapselin keulalla on puhallin, joka siirtää ilmaa kapselin edestä sen taakse. Samalla puhaltimen paineistama ilma mudoostaa ilmatyynyn tai ilmalaakerin, jonka varassa kapseli leijuu. Puhallin on sähkötoiminen ja saa voimansa akusta. Itse kapseli saa vauhtinsa lineaarisista sähkömoottoreista, joita on sijoitettu putkeen 113 kilometrin välein. Järjestelmän sähkö on peräisin aurinkopaneeleista, joita on asennettu putken ulkopinnalle. Putket asennettaisiin betonipylväiden päähän irti maan pinnasta, kaksi vieretysten. Kapselin olisi tarkoitus kulkea putkessa 1 220 km/h nopeudella.
Hyperloopin reitin on oltava hyvin suora ja mutkien on oltava loivia. 90 asteen käännös tapahtuisi 9,66 km matkalla.
Kehityksen taso
Virgin Hyperloop suoritti ensimmäisen ihmiskokeen hyperloop-järjestelmällä marraskuussa 2020. Laite nosti magneettien avulla ilmaan kapselin, joka kiihdytti kaksi ihmistä 172,2 km/h nopeuteen 6,25 sekunnissa 500 metrin mittaisella testiradalla.
Verrattuna lentoliikenteeseen
Hyperloopin ympäristövaikutukset ovat huomattavasti pienemmät kuin lentoliikenteen, sillä se ei tuota lainkaan suoria hiilidioksidipäästöjä. Hyperloop saattaa tulevaisuudessa syrjäyttää lentokoneen lyhyillä matkoilla. Tähän vaikuttaa se, että lentoliikenne edellyttää lentoasemalle siirtymistä sekä lentoasemalla suoritettavia rutiineja, jotka pidentävät vain 30 minuuttia kestävän 360 kilometrin lentomatkan ajallisen keston 2-3 tuntiin. Elon Muskin mukaan hyperloop-lippu on halvempi kuin lentolippu. Richard Branson uskoo pystyvänsä tekemään hyperloop-lipusta lentolippua halvemman.
Hyperloop-reittejä varten on hankittava maan käyttöoikeuksia, mikä on kallista ja vaikeaa.
Ehdotettuja reittejä
Virgin Hyperloop One on tehnyt sopimuksen Maharashtran osavaltion kanssa hyperloop-radan rakentamisesta Intiaan. Suunniteltu rata kulkisi Mumbain ja Punen välillä. Kahden kaupungin lisäksi rataan liittyisi tuleva Navi Mumbain kansainvälinen lentoasema. Projektin tarkoituksena on lyhentää matka-aikaa ja helpottaa ruuhkia. Projektin pitäisi olla valmis vuonna 2024. Sittemmin Maharashtran pääministerin sijainen ja valtiovarainministeri on jarrutellut projektia sanomalla, ettei osavaltio ryhtyisikään hankkeeseen, ennen kuin hyperloopin toimivuus on ensin todistettu rakentamalla ainakin 10 km toimivaa rataa jonnekin muualle.
Heinäkuussa 2016 valmistuneen alustavan selvityksen mukaan hyperloop-yhteys Helsingin ja Tukholman välillä olisi mahdollinen ja lyhentäisi matka-ajan kaupunkien välillä puoleen tuntiin. Rakennuskustannuksiksi konsulttiyhtiö Rambollin ja KPMG:n tekemässä selvityksessä arvioitiin noin 19 miljardia euroa. Salon kaupunki julkaisi toukokuussa 2017 Rambollin tekemän laajemman teknisen hankeselvityksen.
Elon Muskin tunneleita kaivava yritys The Boring Company haluaisi kaivaa tunnelin New Yorkin kaupungin ja Washington D.C:n välille. Tunnelissa kulkisi hyperloop.
Virgin Hyperloop kaavailee hyperloop-reittiä Punesta Mumbaihin; toista Jeddasta Riadiin; sekä kolmatta Chicagosta Columbuksen kautta Pittsburghiin.
Marcello Bacciarelli
Marcello Bacciarelli (16. helmikuuta 1731, Rooma – 5. tammikuuta 1818, Varsova) oli barokin myöhäiskautta ja uusklassismia edustanut italialainen taiteilija.
Bacciarelli opiskeli maalaustaidetta Marco Benefialin oppipoikana Roomassa. Vuonna 1750 Puola-Liettuan vastavalittu kuningas August III kutsui hänet Dresdeniin muotokuvamaalariksi. Bacciarelli maalasi useita muotokuvia Puola-Liettuan hallitsijoista ja Puolan historiaa kuvaavia maalauksia.
Bacciarellin oppilaita olivat Alexander Kucharsky ja Kazimierz Wojniakowski.
Eero Pokela
Eero Pokela (s. 7. kesäkuuta 1944 Sievi) on suomalainen Oulussa asuva kirjailija.
Henkilöhistoria
Sievissä syntynyt Pokela on asunut Oulussa vuodesta 2000. Hän on työskennellyt Osuuspankin ja Kansaneläkelaitoksen palveluksessa ja toiminut Rautaruukin koulutus- ja viestintätehtävissä, samoin kuin useiden eri lehtien päätoimittajana. Hänelle myönnettiin kirjailijaprofessorin arvonimi vuonna 2014 tunnustuksena työstään.
Teoksia
Pokela on kirjoittanut useita romaaneja ja näytelmiä, tehnyt musiikkisanoituksia ja toimittanut Eija Malmbergin kanssa Rautaruukin Oulaisten tehtaan historiikin Rautaruukki, Oulaisten tehdas 20 vuotta (1997) ja Tiina Ullvén-Putkosen kanssa Hilja-Kyllikki Hakkaraisen musitelmat Koivuneuvos Hilja-Kyllikki Hakkaraisen elämä sahayrittäjänä Jumalan johdatukseen luottaen (2014). Hänen teoksiaan ovat:
Saveh
Saveh  on kaupunki Iranin Markazin provinssissa, linnuntietä noin 125 kilometriä pääkaupunki Teheranin hallintokeskuksesta lounaaseen.
Kaupungin väkiluku on kasvanut seuraavasti: 14 537 (1956), 17 565 (1966), 25 751 (1976), 64 081 (1986), 87 621 (1991), 111 245 (1996), 180 548 (2006) ja 200 481 (2011).
Äimäkynsisammal
Äimäkynsisammal (Dicranum angustum) on sammallaji. Se kuuluu Dicranaceae -heimoon ja kynsisammalten sukuun. Laji on Suomessa elinvoimainen, mutta Järvi-Suomessa, Pohjanmaalla, Pohjois-Karjalassa ja Kainuussa se on alueellisesti uhanalainen. Äimäkynsisammal on yksi Suomen 55:stä vastuulajista lehtisammalissa.
Levinneisyys
Äimäkynsisammalen levinneisyys on Suomessa pohjoinen. Se on lettoalueilla melko yleinen, mutta jo maan keskiosassa harvinainen. Sitä tavataan Etelä-Hämeen, Pohjois-Hämeen, Pohjois-Savon, Pohjois-Karjalan, Kainuun, Oulun Pohjanmaan, Perä-Pohjanmaan, Koillismaan, Kittilän Lapin, Sompion Lapin, Enontekiön Lapin ja Inarin Lapin eliömaakunnissa.
Elinympäristö
Äimäkynsisammal viihtyy runsas- ja joskus keskiravinteisilla paikoilla. Sitä voi tavata lettojen mätäs- ja välipinnoilla ja korvissa sekä märällä maalla.
Negidaalit
Negidaalit ovat Venäjällä Habarovskin aluepiirissä asuva, tunguusilaista negidaalin kieltä puhuva kansa. Heillä on laissa tunnustettu Venäjän vähälukuisen alkuperäiskansan asema.
Negidaalit asuvat Amgunjoen varrella Habarovskin aluepiirin Polina Osipenkon piirissä sekä Amurin alajuoksulla Ultšan ja Nikolajevsk-na-Amurin piireissä. Vuoden 2002 väestönlaskennan mukaan Venäjällä oli 567 negidaalia, joista 505 asui Habarovskin aluepiirissä. Negidaalin kielen puhujia oli 147 henkeä. Kaikki negidaalit osaavat venäjää.
Negidaalien esi-isiä lienevät Amgunille asettuneet evenkit, jotka ovat sekoittuneet nivheihin ja ultšiin. Kansa jakautuu kahteen ryhmään, jotka asuvat Amgunin ylä- ja alajuoksuilla. Perinteisiä elinkeinoja ovat kalastus ja metsästys. Ruokavalion perustana oli raaka, keitetty, paistettu tai kuivattu kala ja liha. Lisäksi käytettiin erilaisia villikasveja ja -juureksia, marjoja, ostettuja suurimoita ja 1800-luvun lopulta lähtien perunaa. Asumuksena toimi nelikulmainen hirsirakennus.
Yhteiskunta perustui naapuri- ja sukuyhteisöihin, jotka usein liittoutuivat naapurikansojen kanssa. Seka-avioliitot evenkien, nanaiden, nivhien ja ultšien kanssa olivat yleisiä. Perinteiseen uskontoon kuuluvat animismi ja šamanismi. 1800-luvun lopulla negidaalit käännytettiin ortodokseiksi. Suullinen kansanperinne käsittää legendoja, satuja, lauluja ja sananlaskuja. Nykyään negidaalien kulttuuri ei juurikaan poikkea ympäröivästä väestöstä. Negidaalin kieli on katoamassa.
Maaret
Maaret on suomalainen naisen etunimi, Margareta-nimen muunnelma. Maaretin nimipäivää juhlitaan suomenkielisessä kalenterissa 20. heinäkuuta. Vuoden 2019 loppuun mennessä nimi oli Suomessa annettu noin 4 540 henkilölle.
Psykologiset tyypit
Psykologisia tyyppejä oli Carl Jungin alkuperäisessä luokittelussa yhteensä kahdeksan kappaletta. Jung oli jossain määrin ärsyyntynyt siitä itse, että hänen pääteoksestaan vain nämä lähinnä yhdessä luvussa esitellyt psykologiset persoonallisuustyypit saivat hänen pääteoksessaan päähuomion. Jung jakoi psykologiset tyypit introvertteihin ja ekstrovertteihin sen mukaan, oliko niiden pääasiallinen päätöksenteko- (ajattelu tai tunteminen) tai havainnointiprosessi (aistiminen tai intuitio) suuntautunut sisäiseen vai ulkoiseen maailmaan. Jung kutsui rationaalisiksi tyypeiksi niitä, joilla päätöksentekoprosessi oli hallitsevampi kuin havainnointiprosessi, ja puolestaan irrationaalisiksi tyypeiksi niitä, joilla jompikumpi havainnointiprosesseista oli hallitsevampi.
Type psychologique
Josefine Öqvist
thumb|250px|Josefine Öqvist Josefine Öqvist (s. 23. heinäkuuta 1983 Uppsala) on ruotsalainen jalkapalloilija, pelipaikaltaan hyökkääjä. Hän on heinäkuun 2013 loppuun mennessä pelannut Ruotsin naisten maajoukkueessa 78 maaottelua ja tehnyt niissä 20 maalia.
Öqvist esiintyi ensimmäisen kerran Ruotsin naisten maajoukkueessa elokuussa 2002. Hän saavutti MM-hopeaa 2003 ja MM-pronssia 2011 sekä pelasi myös vuosien 2004 ja 2008 olympialaisissa sekä vuosien 2005 ja 2013 EM-kilpailuissa.
Öqvist edustaa seuratasolla Kristianstads DFF:ää. Hänen kasvattajaseuransa on Storvreta IK, ja hän on pelannut myös Danmarks IF:ssä 1998, Bälinge IF:ssä 1999–2004, Linköpings FC:ssä 2005–2010 sekä Tyresö FF:ssä 2011–2012.
Delano (Minnesota)
Delano on kaupunki Minnesotan osavaltiossa Yhdysvaltain Keskilännessä. Se kuuluu Wrightin piirikuntaan, joka on Minneapolis-Saint Paulin suurkaupunkialueen läntistä reunamaata.
Maantiede ja ilmasto
Delano sijaitsee Wrightin piirikunnan kaakkoiskulmassa Minnesotan eteläosassa. Delanon etäisyys Minneapolisista on noin 40 kilometriä länsiluoteeseen.
Delanossa vallitsee äärevä mannerilmasto. Keskimääräinen vuotuinen sademäärä on 744 millimetriä. Kesäisin sataa runsaasti, talvisin vain vähän. Vuotuinen keskilämpötila on 6,8 °C. Heinäkuun keskilämpötila on 22,4 °C ja tammikuun –11,5 °C.
Historia
Nykyisen Delanon alueelle saapui ihmisiä Beringin salmen kautta viimeisen jääkauden jälkeen todennäköisesti noin 8 000 vuotta eaa. He muodostivat ensimmäiset intiaaniheimot ja jättivät jälkeensä hautakumpuja muun muassa Mississippin varrelle. Kun ensimmäiset eurooppalaiset saapuivat Minnesotan alueelle 1600-luvulla, siellä asui sioux-intiaaneja. 1700-luvulla alueelle muutti myös chippewa-intiaaneja; siouxit ja chippewat olivat keskenään vihamielisiä, mutta jonkinlainen löyhä raja heimojen välille saatiin käydyksi vuonna 1825.
Eurooppalaisperäistä väkeä alkoi saapua Delanon seuduille 1800-luvun puolivälissä ja he pyyhkäisivät monisatavuotisen intiaanikulttuurin tieltään muutamassa vuodessa. Nykyinen Delano alkoi kehittyä 1868 rautatien myötä. Pikkukaupunkia kutsuttiin alkuun nimellä Crow River, mutta nimeen ei oltu tyytyväisiä ja uudeksi nimeksi virallistettiin Delano rautatievirkailija Francis Roach Delanon mukaan vuonna 1870. Muualle Wrightin piirikuntaan muutti runsaasti skandinaavisia siirtolaisia, mutta Delano oli ensisijaisesti saksalaisten ja puolalaisten kohde. Alkuvuosinaan kaupunki kasvoi nopeasti. National Register of Historic Places -rekisteriin on kelpuutettu kolme delanolaista rakennusta: Eagle Newspaper Office, Delano Village Hall ja Simon Weldele House.
Varhaisvaiheensa nopean kasvun jälkeen Delanon asukasluku vakiintui tuhannen tienoille 1800-luvun lopulta aina 1940-luvulle. Vuosisadan puolessa välissä kasvu kiihtyi uudelleen. 2000-luvun taitteessa asukkaita oli noin 3 800.
Kulttuuri
Delanossa järjestettiin Minnesotan ensimmäiset itsenäisyyspäiväjuhlat heinäkuussa 1857. Nykyisin juhlallisuudet kestävät vähintään neljä vuorokautta.
Delanon peruskoulutus on saanut tunnustusta korkeasta laadustaan. Paikkakunta tunnetaan kansallisella tasolla kenties parhaiten rikoselokuvasta A Simple Plan (1998).
Gordon Bajnai
György Gordon Bajnai (s. 5. maaliskuuta 1968 Szeged, Unkari) on unkarilainen poliitikko, joka oli Unkarin pääministeri huhtikuusta 2009 huhtikuuhun 2010. Ferenc Gyurcsányn ilmoitettua erostaan maaliskuussa 2009 MSZP nimitti Bajnain maan seuraavaksi pääministeriksi.
Bajnai on valmistunut Budapestin taloustieteiden yliopistosta 1991. Hän on työskennellyt Creditum Financial Consulting Ltd:lla, Euroopan jälleenrakennus- ja kehityspankissa Lontoossa sekä Eurocorp International Finance Ltd:issa Ferenc Gyurcsányn alaisuudessa. Hän oli toimitusjohtajana CA IB Securities Co.:ssa sekä Wallis Rt.:ssa.